Йезуитски мисии в земите на гуараните

Йезуитските мисии в земите на гуараните (на испански: Las misiones jesuíticas guaraníes) са католически мисии в Южна Америка, създадени в началото на ХVІІ век от Ордена на йезуитите в районите, населени от индианците гуарани, на територията на съвременните държави Парагвай, Аржентина и Бразилия. Тези мисии се отличават от мисиите в други райони по това, че не се опитват да наложат на индианците европейския начин на живот, а само да ги покръстят в християнската вяра. Под ръководството на йезуитите индианците постигат своеобразна автономия в рамките на Испанската и Португалската колониални империи. Индианският труд в мисиите бил ефективен и икономически успешен. Когато възниква заплаха от нападания на роботърговци, индианците създават въоръжено опълчение за защита. Съпротивата срещу търговците на роби, а също високата степен на независимост и постигнатия икономически успех, са сред основните причини за изгонването на йезуитите от Новия Свят през 1767 г. и разрушаването на мисиите им. История През 1608 г. испанските йезуити основават на територията на съвременен Парагвай своите първи поселища и мисии. Йезуитите успяват да покръстят и да цивилозоват в значителна степен повече от 170 000 индианци. Новопъкръстените християни стават уседнали заселници и започват да се занимават със земеделие и скотовъдство. Йезуитите внасят нови агротехнически култури и познания, обучават индианците на различни занаяти, предават им нова духовна култура, организират музикални и певчески хорове и оркестри, научават ги да правят музикални инструменти, да ваят статуи и да строят. Индианците работят в различни работилници и успяват да построят храмове и постройки, които са забележителни образци на архитектурното изкуство. Във всяко поселище има свещеник – йезуит, с викарий, който изпълнява не само духовните си задължения но и задълженията на ръководител на местната администрация, макар и формално индианците да имали свои вождове – касици. Всички работи на плантациите и в строителството се изпълняват от индианците под надзора на йезуитите. Основен език в йезуитските мисии и поселища е гуарани – езика на местните индианци, едва в средата на XVIII век той постепенно започва да се измества от испанския, с нарастване броя на метисите. Индианците се отнасят враждебно към всички чуждоземци, и даже към испанците, които не принадлежали към Йезуитския орден. Йезуитите имат постоянни конфликти с гражданските власти на колониите, но фактически били почти напълно независими от метрополията. Още по-голяма самостоятелност те постигат през 1726 г., когато е издаден кралски декрет, по силата на който техните поселища, са иззети от подчинеността си на местните парагвайски власти и предадени под юрисдикцията на отдалечения вицекрал на Вицекралство Рио де ла Плата. През 1750 г. Испания и Португалия сключват т.нар. Мадридски договор, по силата на който 7 йезуитски поселения, в това число и Асунсион преминават под португалсско владение. Йезуитите отказват да се подчинят на това решение. Избухва кръвопролитна война, продължила 4 години (1754—1758), и завършила с победа на испано-португалските войски. След войната следва пълно изгонване на йезуитите от всички испански владения в Америка през 1768. Техните многочислени и богати мисии постепенно западат; гуараните изпадат в бедност и лишения, изоставят мисиите и се завръщат към стария си начин на живот в горите. Световно наследство Вижте също Йезуитски мисии в Чикитос, Боливия. Литература Григулевич, Йосиф, Крест и меч. Католическая церковь в Испанской Америке, XVI—XVIII вв., Москва: Наука, 1977 г., с. 295; Ganson, Barbara. The Guarani under Spanish Rule in the Rio de la Plata. Stanford University Press, 2003 г., ISBN 0-8047-5495-0. Rey Fajardo, José del. Una utopía sofocada: reducciones jesuíticas en la Orinoquía. Madrid: Marcial Pons, 2001 г., ISBN 84-7248-897-7. Външни препратки Йезуитски мисии в земите на гуараните Йезуитския орден в Парагвай Архив на оригинала от 2009-07-01 в Wayback Machine. Йезуитския орден в Аржентина Архив на оригинала от 2009-06-03 в Wayback Machine.